El Reglament (UE) 1303/2013 del Parlament Europeu i del Consell, de 17 de desembre, pel qual s'estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca (d'ara endavant, Reglament MEC), defineix les modalitats i les condicions de les intervencions comunitàries en el sector de la pesca i aqüícola.
El Reglament (UE) 508/2014, del Parlament Europeu i del Consell, de 15 de maig, relatiu al Fons Europeu Marítim i de la Pesca (d'ara endavant, Reglament FEMP), estableix les mesures financeres per a l'aplicació de la Política Pesquera Comuna (PCP), de les mesures pertinents relatives al Dret del Mar, del desenvolupament sostenible de les zones pesqueres i aqüícoles i de la pesca interior, i de la Política Marítima Integrada (PMI).
El Reglament delegat (UE) núm. 2015/288 de la Comissió, de 17 de desembre de 2014, completa el Reglament (UE) núm. 508/2014 del Parlament Europeu i del Consell, de 15 de maig de 2014, relatiu al període de temps i les dates en relació amb l'admissibilitat de les sol·licituds.
La Decisió de la Comissió de data 17 de novembre de 2015 aprova el Programa Operatiu del Fons Europeu Marítim i de la Pesca per al període 2014-2020 per a Espanya.
Aquests ajuts es convoquen per a l'any 2017 en el marc del Programa Operatiu del Fons Europeu Marítim i de la Pesca per al període 2014-2020 d'acord amb el Reglament MEC i el Reglament FEMP i, concretament, es convoquen les mesures per assolir les prioritats 1) Fomentar una pesca sostenible des del punt de vista mediambiental, eficient en l'ús dels recursos, innovadora, competitiva i basada en el coneixement; 2) Fomentar una aqüicultura sostenible des del punt de vista mediambiental, eficient en l'ús dels recursos, innovadora, competitiva i basada en el coneixement; 3) Fomentar l'aplicació de la Política Pesquera Comuna (PCP), i 5) Fomentar la comercialització i la transformació.
Aquesta convocatòria s'efectua d'acord amb la previsió continguda en l'article 65.2 del Reglament MEC, que estableix que es podrà acollir a la contribució amb càrrec al FEMP qualsevol despesa efectivament pagada pels beneficiaris entre 1 de gener de 2014 i el 31 de desembre de 2023.
El Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix a l'article 3.13.3 l'exercici de la competència en matèria de polítiques de pesca al Departament d'Agricultura, Ramaderia, Pesca i Alimentació.
El Decret 270/2013, 23 de desembre, de reestructuració del Departament d'Agricultura, Ramaderia, Pesca, Alimentació i Medi Natural, disposa com a funcions de la Direcció General de Pesca i Afers Marítims.
Conseqüentment, valorada la conveniència de donar suport al sector de la pesca i l'aqüicultura, fomentar l'aplicació de la Política Pesquera Comuna i fomentar la comercialització i transformació dels productes pesquers i aqüícoles mitjançant la concessió d'ajuts econòmics, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Pesca i Afers Marítims, i en ús de les atribucions que m'han estat conferides,
Convocar per a l'any 2017 els ajuts del Fons Europeu Marítim i de la Pesca destinats al sector pesquer i aqüícola català, inclosa la comercialització i transformació i la política pesquera comuna, d'acord amb les bases reguladores aprovades en l'Ordre ARP/353/2016, de 23 de desembre, per la qual s'aproven les bases reguladores dels ajuts que estableix el Fons Europeu Marítim i de la Pesca.
El termini de presentació de sol·licituds és des de l'endemà de la publicació d'aquesta convocatòria al DOGC fins al 28 de febrer de 2017.
Els ajuts que preveu aquesta convocatòria, per un import total de 4.097.440,42 euros tenen caràcter de cofinançats pel Fons Europeu Marítim i de la Pesca (FEMP), d'acord amb el que preveuen el Reglament FEMP i el Programa Operatiu d'intervenció comunitària del FEMP per al període 2014-2020, i van a càrrec de la partida finalista AG05 D/770001020/6141 dels pressupostos del Departament d'Agricultura, Ramaderia, Pesca i Alimentació (DARP) amb naturalesa de crèdit anticipat, per a l'any 2017.
La concessió dels ajuts resta condicionada a l'existència de crèdit adequat i suficient en els pressupostos per a l'any 2017.
Aquest import serà ampliable amb un import addicional de 2.721.943,10 euros a aplicar en funció de les disponibilitats pressupostàries efectives dels pressupostos del Departament d'Agricultura, Ramaderia, Pesca i Alimentació (DARP) per a l'any 2017.
L'aplicació d'aquesta quantia addicional resta condicionada a la disponibilitat efectiva del crèdit en el moment anterior a la resolució de concessió.
Aquest increment s'aplicaria en la mateixa proporció que la distribució del crèdit entre les diferents línies que s'estableix en el quadre següent.
Els percentatges de cofinançament són 75% a càrrec del FEMP i 25% a càrrec del DARP, exceptuant la mesura 1.5.4 Substitució de motors, que serà del 50% a càrrec del FEMP i 50% a càrrec del DARP, i la mesura 3.2.1 Control i execució, que serà del 90% a càrrec del FEMP i 10% a càrrec del DARP.
La determinació de la quantia dels ajuts es realitzarà en funció del nombre de sol·licituds presentades i de la disponibilitat pressupostària, d'acord amb els criteris de selecció i de valoració que s'estableixen als annexos de l'Ordre ARP/353/2016, i tenint en compte els imports màxims següents per línia d'ajut:
LIMITACIÓ DE L'IMPACTE DE LA PESCA AL MEDI MARÍ I ADAPTACIÓ DE LA PESCA A LA PROTECCIÓ D'ESPÈCIES
INSTAL·LACIONS DE PROTECCIÓ DE LA FAUNA I LA FLORA MARINES
OPERACIONS QUE CONTRIBUEIXIN A UNA MILLOR GESTIÓ O COSERVACIÓ DELS RECURSOS BIOLÒGICS
DIVERSIFICACIÓ I NOVES FORMES D'INGRESSOS
INVERSIONS EN MATÈRIA DE SEGURETAT
INVERSIONS EN MATÈRIA DE LES CONDICIONS LABORALS
VALOR AFEGIT, QUALITAT DELS PRODUCTES I UTILITZACIÓ DE LES CAPTURES NO DESITJADES
PORTS PESQUERS, LLOCS DE DESEMBARCAMENT, LLOTGES I ANCORATGES
COL·LABORACIÓ ENTRE CIENTÍFICS I PESCADORS
EFICIÈNCIA ENERGÈTICA I MITIGACIÓ DEL CANVI CLIMÀTIC - INVERSIONS A BORD
EFICIÈNCIA ENERGÈTICA I MITIGACIÓ DEL CANVI CLIMÀTIC - AUDITORIES I PROGRAMES D'EFICIÈNCIA ENERGÈTICA
EFICIÈNCIA ENERGÈTICA I MITIGACIÓ DEL CANVI CLIMÀTIC - ESTUDIS PER AVALUAR LA CONTRIBUCIÓ DE SISTEMES DE PROPULSIÓ ALTERNÀTIUS I EL DISSENY DE CASCS
OBTENCIÓ DE SERVEIS D'ASSESSORAMENT
DIVERSIFICACIÓ DELS INGRESSOS DE LES EMPRESES AQÜÍCOLES
INCREMENT DE L'EFICIÈNCIA ENERGÈTICA I LA RECONVERSIÓ A FONTS D'ENERGIA RENOVABLES
EFICIÈNCIA DELS RECURSOS, REDUCCIÓ DE L'ÚS DE L'AIGUA I ELS QUÍMICS, SISTEMES DE RECIRCULACIÓ PER A ÚS MÍNIM D'AIGUA
COMERCIALTIZACIÓ I TRANSFORMACIÓ
TRANSFORMACIÓ DELS PRODUCTES DE LA PESCA I L'AQÜICULTURA
En el cas de no exhaurir el pressupost establert per a alguna de les línies, la Comissió de valoració podrà imputar el romanent a una altra de les línies d'ajut convocades.
L'òrgan instructor dels expedients d'ajut és el Servei de Foment d'Estructures Pesqueres, el qual podrà sol·licitar la documentació complementària o realitzar les comprovacions que consideri oportunes per acreditar el compliment dels requisits exigits.
L'òrgan competent per emetre la resolució sobre les sol·licituds és la persona titular de la Direcció General de Pesca i Afers Marítims.
A aquests efectes, es nomena una Comissió de valoració, que serà l'òrgan col·legiat encarregat de valorar les sol·licituds presentades i d'emetre l'informe corresponent, formada pel/per la subdirector/a general de Pesca, el/la cap del Servei de Foment d'estructures Pesqueres i el/la responsable d'Aqüicultura i Oceanografia.
En cas d'absència d'algun dels membres de l'esmentada comissió, seran suplents el/la director/a gerent de l'Escola de Capacitació Nauticopesquera de Catalunya i el/la Cap del Servei de Recursos Marins.
El termini màxim per emetre la resolució i notificar-la per escrit a la persona sol·licitant serà de sis mesos, a comptar des de la data en què finalitza el termini de presentació de sol·licituds.
En cas de manca de resolució expressa, la sol·licitud es considera desestimada per silenci administratiu.
Contra la resolució del director o la directora general de Pesca i Afers Marítims, que no posa fi la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sens perjudici que es pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en qualsevol moment a partir de l'endemà del dia en què s'exhaureixi el termini per resoldre i notificar, tal com estableix l'apartat anterior.
Els ajuts concedits es faran públics en la seu electrònica de la Generalitat de Catalunya, https://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Els ajuts que superin els 6.000,00 euros es publicaran, a més, en el Diari Oficial de la Generalitat de Catalunya (DOGC).
Així mateix, els beneficiaris figuraran en la llista d'operacions, publicada de conformitat amb l'article 119.2 del Reglament (UE) núm. 508/2014, del Parlament Europeu i del Consell, de 15 de maig de 2014, relatiu al Fons Europeu Marítim i de la Pesca.
Les persones beneficiàries han de realitzar les actuacions objecte d'ajut i justificar-les a la Direcció General de Pesca i Afers Marítims, amb la informació de les actuacions dutes a terme, abans de la data que estableixi la resolució de concessió i com a màxim el 30 de setembre de 2017.
Les dades personals de les persones beneficiàries podran ser tractades per organismes nacionals i de la Unió Europea als efectes del compliment de les seves obligacions de gestió i control, de seguiment i avaluació, d'acord amb la normativa reguladora dels ajuts al Fons Europeu Marítim i de la Pesca.
A tal efecte, els assisteixen els drets continguts en la Llei orgànica 15/1999, de 13 de desembre, de protecció de dades de caràcter personal.
Aquests ajuts cofinançats amb el FEMP els tramiten, d'acord amb les funcions com a organisme intermedi de gestió i certificació dels ajuts FEMP, la Direcció General de Pesca i Afers Marítims i la Direcció de Serveis del Departament d'Agricultura, Ramaderia, Pesca i Alimentació, respectivament.
Contra aquesta Resolució, que posa fi a la via administrativa, es pot interposar recurs contenció administratiu davant el Tribunal Superior de Justícia de Catalunya en el termini de dos mesos a comptar de la seva publicació al Diari Oficial de la Generalitat de Catalunya, i, potestativament, recurs de reposició davant la consellera d'Agricultura, Ramaderia, Pesca i Alimentació en el termini d'un mes.